อาราชิยามะ

อาราชิยามะ () เป็นพื้นที่ชานเมืองทางตะวันตกของนครเกียวโต ประเทศญี่ปุ่น พื้นที่บริเวณนี้เป็นทิวเขาขนานไปกับแม่น้ำโออิ ซึ่งมีทัศนียภาพที่งดงามและดึงดูดนักท่องเที่ยวได้จำนวนมาก นอกจากนี้ อาราชิยามะยังได้รับการขึ้นทะเบียนเป็นหนึ่งในอุทยานประวัติศาสตร์ของชาติญี่ปุ่น

สถานที่ท่องเที่ยวที่มีชื่อเสียง 

 สวนลิงอิวาตายามะหรืออาราชิยามะมังกีพาร์ก () ตั้งอยู่บนเนินเขาอาราชิ มีลิงกว่า 170 ตัวอาศัยอยู่ที่นี่ แม้ว่าลิงที่นี่จะเป็นสัตว์ป่าแต่พวกมันก็คุ้นชินกับมนุษย์ สวนลิงตั้งอยู่ไม่ไกลจากสถานีรถไฟซางาอาราชิยามะ นักท่องเที่ยวสามารถเข้าใกล้และถ่ายรูปกับพวกลิง และยังสามารถให้อาหารได้ด้วย
 สะพานโทเง็ตสึ () เป็นสะพานไม้โบราณที่มีความเป็นมามากกว่าพันปี แต่ตัวสะพานปัจจุบันสร้างใหม่ในปี พ.ศ. 2477  มีความยาวกว่า 155 เมตร กว้าง 11 เมตร การก่อสร้างเป็นการเข้าลิ่มไม้ทั้งหมดโดยไม่ใช้ตะปูแม้แต่ดอกเดียว จากสะพานนี้จะสามารถมองเห็นทิวต้นซากูระและใบไม้เปลี่ยนสีบนภูเขา
 วัดเท็นรีว () เป็นหนึ่งในวัดพุทธทั้ง 15 สาขาของศาสนวิชชาลัยรินไซ และเป็นหนึ่งในวัดที่ได้รับการขึ้นทะเบียนเป็นมรดกโลกของอนุสรณ์สถานทางประวัติศาสตร์เกียวโตโบราณ
 คิโยตากิ () เป็นหมู่บ้านเล็ก ๆ แต่มีทัศนียภาพที่งดงาม ตั้งอยู่ในหุบเขาอาตาโงะโดยมีแม้น้ำไหลผ่านกลางหุบเขา
 ศาลเจ้ามัตสึโน () ราว 800 เมตรทางใต้จากอาราชิยามะเป็นที่ตั้งของหนึ่งในศาลเจ้าที่เก่าแก่ที่สุดในเกียวโต มีอายุกว่า 1,300 ปี ในฤดูใบไม้ผลิผู้ศรัทธามักจะนำสาเก และ มิโซะท้องถิ่น มาบูชาศาลเจ้าและขอพรให้ผลผลิตและการค้าดี
 สวนคาเมยามะ () มีแท่งหินที่เป็นอนุสรณ์ต่อ โจว เอินไหล เมื่อครั้งเขามาเยี่ยมชมและได่แต่งบทกวีไว้ ซึ่งบทกวีนี้จารึกอยู่บนหินอนุสรณ์ว่า "อาราชิยามะในสายฝน" 
 ป่าไผ่ซางาโนะ () หนึ่งในป่าไผ่ที่มีชื่อเสียงที่สุดของญี่ปุ่น ตลอดทางเดิน 500 เมตร ทั้งสองข้างทางล้วนเต็มไปด้วยต้นไผ่ที่สูงกว่า 15 เมตร 
 โอโกจิซันโซ () บ้านพักตากอากาศพร้อมสวนญี่ปุ่นของผู้กำกับ เด็นจิโร โอโกชิ

การเดินทาง 
จากตัวเมืองเกียวโตสามารถเดินทางสู่อาราชิยามะได้โดยรถไฟฟ้าเคฟูกุ  และจากสถานีคัตสึระโดยรถไฟฮันกีว สายฮันกีวอาราชิยามะ  ซึ่งที่สถานีคัตสึระนี้ยังมีรถไฟเชื่อมต่อกับสถานีคาราซูมะ ที่สามารถเดินทางไปในตัวเมืองเกียวโต หรือจะเดินทางไปยังนครโอซากะได้

อ้างอิง

แหล่งข้อมูลอื่น 

 
 Pictures of Kyoto, Arashiyama  (รวมถึง ซางาโนะ, แม่น้ำคัตสึระ, ถนนทาเกบายาชิ)
 (สวนอาราชิยามะ)

จังหวัดเกียวโต